### Glosar

## A B C D E F G H I J K L M N O P Q R S T U V W X Y Z

## -A-

Adresă hardware
Vezi Adresă hardware LAN, MAC sau Adresă stație

Adresă hardware LAN, MAC sau Adresă stație
O adresă hardware, cunoscută și ca Media Access Control (Control de acces media) (MAC) sau ca adresă de stație, este o adresă la nivel de legătură care identifică fiecare nod sau dispozitiv dintr-o rețea. Conform definiției din standardele IEEE 802.3 pentru rețele, ea constă dintr-un număr hexazecimal din 12 caractere (de exemplu, 001083123ABC). Adresa hardware este atribuită de furnizorul dispozitivului.
HP atribuie fiecărui server de imprimare HP Jetdirect câte o adresă hardware unică. Puteți să aflați adresa hardware a serverului dvs. de imprimare HP Jetdirect imprimând o pagină de testare HP Jetdirect. Pentru serverele de imprimare HP Jetdirect externe), adresa este inclusă și pe eticheta atașată la serverul de imprimare.

Adresă IP
Adresă de protocol de Internet. O adresă IP identifică în mod unic fiecare dispozitiv dintr-o rețea TCP/IP și este în mod tipic gestionată de un administrator de rețea. Serverele de imprimare HP Jetdirect recente acceptă atât adrese IPv4, cât și adrese IPv6.
În momentul când un server de imprimare Jetdirect este pornit, el încearcă în mod normal să se configureze cu o adresă IP validă de la un server din rețea. Dacă nu se poate atribui o adresă IP validă, se atribuie în mod automat o adresă implicită. Dacă există mai multe dispozitive care sunt configurate cu aceeași adresă implicită, verificați Adresa hardware LAN (MAC) pentru a identifica dispozitivul corect.

ARP
Address Resolution Protocol (Protocol de rezolvare a adreselor). Un ARP este un protocol TCP/IP utilizat pentru conversia unei adrese IP într-o adresă fizică (denumită adresă DLC), cum ar fi o adresă Ethernet. O gazdă care dorește să obțină o adresă fizică difuzează o cerere ARP în rețeaua TCP/IP. Gazda din rețea care are adresa IP din cerere răspunde apoi cu adresa sa fizică de hardware.

Autentificare
Autentificarea este o strategie de securitate pentru rețelele fără fir. Într-o rețea cu autentificare, dispozitivele utilizează o cheie partajată ca parolă și comunică numai cu dispozitivele care cunosc cheia. Spre deosebire de WEP, autentificarea nu criptează datele trimise între dispozitivele fără fir. Cu toate acestea, autentificarea se poate utiliza în legătură cu WEP. Cheile de autentificare și cheile WEP pot fi identice.

Începutul documentului

## -B-

BootP
Un protocol bootstrap utilizat pentru descărcarea automată a unei adrese IP și a altor parametri TCP/IP de pe un server de rețea. Când imprimanta (sau dispozitivul All-in-One) este pornită, serverul de imprimare HP Jetdirect difuzează o cerere de inițializare. Dacă un server BootP a fost configurat corespunzător, el transmite parametrii la serverul de imprimare Jetdirect prin rețea. Consultați și DHCP.

Începutul documentului

## -C-

Cablu USB
Un cablu pentru magistrală serială universală (Universal Serial Bus - USB) este un cablu opțional pentru conectare directă.

Cerințe de configurație

- Sistem:

- Sistem de operare: Sisteme Windows 95/98, Windows Me, Windows NT 4.0, Windows 2000 sau Windows XP
  Pentru rețelele Microsoft: serviciile Microsoft de protocol IP și client trebuie să fie în execuție.

- Afișaj video

- Rezoluție ecran: Minim VGA (640 x 480)
- Culori: Minim 256

Notă: În timpul detectării imprimantei, pot surveni variații semnificative de performanță, care depind de viteza sistemului și de dimensiunea rețelei.

- Imprimante

- Imprimantele trebuie să fie conectate la rețea prin intermediul unui server de imprimare HP Jetdirect acceptat. Pentru o listă de servere de imprimare HP Jetdirect acceptate în prezent și pentru soluții, accesați site-ul Web HP ( http://www.hp.com/go/support).
- Utilitarul de instalare se poate utiliza atât pentru imprimante HP, cât și pentru alte imprimante, cu condiția ca driverele de imprimantă să fie compatibile cu software-ul Port Monitor utilizat de acest utilitar și să accepte formatul Microsoft pentru fișierele de instalare a imprimantelor (.INF).

- Partajare

- Acest expert acceptă partajarea imprimantei numai pe sisteme Windows XP, Windows NT 4.0 sau Windows 2000.
- Serviciul de server trebuie să fie activat pe sistem pentru partajarea imprimantei.

Cheie WEP
O cheie WEP, sau cheie de criptare, este o secvență de caractere alfanumerice sau hexazecimale. După ce creați o cheie WEP, este necesar să o țineți minte sau să o stocați la loc sigur. Dacă pierdeți cheia WEP, nu veți avea posibilitatea să o regăsiți. O cheie WEP poate avea o lungime de 64 sau 128 de biți. Primii 24 de biți ai cheii sunt furnizați automat. Când se creează o cheie WEP, persoana care o creează furnizează restul de biți (40 de biți în cazul unei chei de 64 de biți sau 104 biți în cazul unei chei de 128 de biți).
Pentru a crea o cheie WEP introduceți următoarele, în funcție de tipul cheii WEP, adică alfanumerică sau hexazecimală, și de numărul de biți pe care îi conține:

Tip | Biți | Introduceți un șir de...
alfanumeric | 64 | Cinci caractere alfanumerice
128 | Treisprezece caractere alfanumerice
hexazecimal | 64 | Zece caractere hexazecimale
128 | Douăzeci și șase caractere hexazecimale

Convenții de denumire, Imprimantă
Când denumiți o imprimantă (sau un dispozitiv All-in-One), urmați aceste indicații:

- Lungime de maxim 31 de caractere
- Litere de la A la Z, majuscule
- Litere de la a la z, minuscule
- Numere de la 0 la 9
- Evitați caracterele cu valori ASCII mai mici decât 32 sau mai mari decât 127
- Nu utilizați virgule (,)

Convenții de denumire, Nume de partajare
Pe baza recomandărilor date de Microsoft, numele sunt limitate la caractere ASCII de 7 biți (primele 127). Spațiile nu sunt permise. Urmați aceste indicații:

- Litere de la A la Z, majuscule
- Litere de la a la z, minuscule
- Numere de la 0 la 9
- Caractere speciale limitate: $ % ' - _ @ ~ ` ! ( ) { } . ^ # & + , ; = [ ]

Începutul documentului

## -D-

DHCP
Dynamic Host Configuration Protocol (Protocol de configurare dinamică a gazdei). Similar cu BootP prin faptul că descarcă automat o adresă IP de pe un server de rețea. Totuși, un server DHCP întreține un centralizator de adrese IP pe care le atribuie dinamic dispozitivelor solicitante și împrumută o singură adresă IP serverului de imprimare. Ori de câte ori imprimanta (sau dispozitivul All-in-One) este oprită și pornită din nou, nu există nicio garanție că unui server de imprimare Jetdirect i se va atribui aceeași adresă IP în timp, deși serverul DHCP va încerca acest lucru.

Driver de imprimantă
Un program care controlează o imprimantă. Ori de câte ori imprimați un document, driverul de imprimantă preia controlul, transmițând date la imprimantă, împreună cu comenzile de control corecte. Majoritatea sistemelor de operare moderne se livrează cu drivere de imprimantă pentru cele mai cunoscute tipuri de imprimante, dar trebuie să îl instalați pe cel corect înainte de a fi posibilă utilizarea imprimantei. De asemenea, aveți posibilitatea să descărcați drivere actualizate de pe site-ul Web al producătorului imprimantei. Vezi PCL sau PostScript.

Driver de imprimantă PCL
Indicat pentru imprimări de uz general. Foarte indicat pentru majoritatea aplicațiilor de procesare a cuvintelor, de lucru cu foi de calcul și prezentări precum Word, Excel și PowerPoint.

Driver de imprimantă PostScript
Indicat pentru imprimări specializate. Foarte indicat pentru aplicații de publicare pe desktop sau aplicații de grafică intensive precum Photoshop, PageMaker și FrameMaker.

Drivere
Vezi Driver de imprimantă, PCL sau PostScript.

Începutul documentului

## -E-

Expresie de trecere
O serie de caractere utilizate pentru crearea unei rețele cu acces protejat (Wi-Fi Protected Access - WPA).

Începutul documentului

## -F-

Fișier CAB
Fișier cabinet. Un fișier CAB are extensia .cab și este un fișier unic, creat pentru a păstra un număr de fișiere comprimate.

Fișier INF
Un fișier INF are extensia .inf și păstrează informații despre un dispozitiv. El îi comunică programului de instalare care este numele dispozitivului și care fișiere trebuie copiate și unde.

Începutul documentului

## -G-

Gateway
Un gateway este un ruter sau un computer care conectează două rețele neasemănătoare (de exemplu, cu protocoale de comunicații, formate de date, structuri sau arhitecturi diferite). Când rețelele sunt divizate în subrețele, gateway-urile sunt adesea utilizate pentru a izola o subrețea de alta pentru a controla traficul în rețea.
În rețelele TCP/IP, fiecare dispozitiv din rețea este adesea configurat cu adresa IP a celui mai apropiat gateway. Dacă în rețea nu există niciun gateway, se utilizează în mod tipic adresa IP a computerului dvs.
Pentru mai multe informații, consultați Adăugarea imprimantelor în rețele mari.
Pentru o rețea fără fir, consultați Punct de acces fără fir (Wireless Access Point - WAP).

Gateway implicit
Vezi Gateway.

Începutul documentului

## -H-

Hub de rețea fără fir
Vezi Punct de acces fără fir (Wireless Access Point - WAP).

Începutul documentului

## -I-

Imprimarea unei pagini de testare HP Jetdirect
Pentru a imprima o pagină de testare HP Jetdirect, consultați ghidul de instalare a hardware-ului pentru HP Jetdirect sau documentația imprimantei, unde găsiți instrucțiuni. Pentru serverele de imprimare HP Jetdirect externe, apăsați și eliberați butonul Test de pe serverul de imprimare.

Imprimare client-server
Computerele client trimit lucrări de imprimare la computere server dedicate care controlează utilizarea fiecărei imprimante (sau dispozitiv All-in-One).

IPv4
IPv4 este versiunea 4 a protocolului de Internet. Adresele IPv4 constau din 32 de biți specificați în notație zecimală cu puncte, de exemplu 192.168.100.250. Dacă nu se atribuie o adresă IPv4 validă de către un server de rețea, atunci serverul de imprimare Jetdirect își atribuie singur fie o adresă de tip legătură-locală/Auto-IP (169.254.x.x), fie o adresă moștenită implicită (192.0.0.192), în funcție de rețea.

IPv6
IPv6 este o versiune îmbunătățită de protocol de Internet care poate să înlocuiască în cele din urmă IPv4, însă poate coexista cu IPv4. Adresele IPv6 au o lungime de 128 de biți și valorile sunt specificate în notație hexazecimală cu două puncte, de exemplu 2001:0DB8:0000:0000:0000:0000:1428:57AB. În acest fel, adresele IPv6 vor fi capabile să susțină un timp creșterea numărului de dispozitive care se atașează la rețele. Spre deosebire de IPv4, se pot atribui serverului de imprimare mai multe adrese IPv6. În timp ce o adresă IPv6 de legătură locală implicită este atribuită în mod automat, pot fi atribuite, de asemenea, adrese bazate pe ruter, adrese bazate pe server și adrese IPv6 manuale.

Începutul documentului

## -J-

Începutul documentului

## -K-

Începutul documentului

## -L-

Începutul documentului

## -M-

Mască de subrețea
Masca de subrețea este mecanismul utilizat pentru divizarea unei rețele TCP/IP în subrețele (dacă se utilizează divizarea în subrețele). Divizarea în subrețele permite utilizarea mai eficientă a unei rețele mari. Forma unei măști de subrețea este similară cu a unei adrese IP: n.n.n.n unde n este un număr de la 0 la 255. Dacă nu a fost atribuită o mască de subrețea, în mod tipic se utilizează masca de subrețea atribuită computerului dvs.
Când se aplică la o adresă IP, masca de subrețea specifică porțiunea din adresa IP utilizată pentru identificarea rețelei/subrețelei și porțiunea utilizată pentru identificarea nodurilor gazdă individuale.

Mod de comunicație
Modul de comunicație descrie tipul de rețea și protocolul (TCP/IP) care vor fi utilizate pentru a se imprima la această imprimantă.

Începutul documentului

## -N-

NDS
Novell Directory Services (Servicii de directoare Novell). NDS este o bază de date relațională care organizează logic resursele din rețea ca obiecte într-o structură arborescentă ierarhică. Presupunând că aveți drepturile corespunzătoare, puteți să accesați aceste resurse din rețea indiferent de amplasarea lor fizică. NDS a fost proiectată pentru a înlocui vechea bază de date relațională Novell.

Nume comunitate SNMP
Un nume de comunitate pentru set SNMP este o parolă care trebuie furnizată atunci când SNMP este utilizat pentru a efectua o modificare la configurația imprimantei. Dacă o imprimantă selectată (sau dispozitiv All-in-One) a fost protejată printr-un nume de comunitate SNMP sau printr-o parolă Jetdirect, vi se va solicita numele de comunitate. Numele de comunitate valide au lungimea de maxim 255 de caractere.
Notă: Vi se va solicita numai în cazul în care a fost atribuit un nume de comunitate pentru set SNMP care nu este implicit. Numele de comunitate pentru set SNMP poate fi atribuit de un administrator de rețea prin utilizarea unei aplicații de gestionare (precum HP Web Jetadmin) sau a altor instrumente.

Nume de rețea
Un nume de rețea este un șir de caractere alfanumerice, sensibil la litere mari și mici, care asigură controlul de bază al accesului la o rețea fără fir. Un nume de rețea este cunoscut și ca identificatorul setului de servicii, sau SSID (service set identifier).

Nume gazdă IP
Un nume de gazdă IP este un nume prietenos (sau simplu de identificat) care se poate utiliza în locul adresei IP a imprimantei. El se poate utiliza atunci când un server de nume din rețea a fost configurat pentru a asocia nume de gazde la adresele IP corespondente. Dacă la imprimantă a fost asociat și configurat un nume de gazdă (de exemplu, printer1.marketing.com), puteți să specificați numele de gazdă pentru a identifica imprimanta.

Nume imprimantă
Introduceți un nume pentru imprimanta dvs. utilizând convențiile corecte de denumire a imprimantelor. Acest nume va fi utilizat pentru identificarea pictogramei pentru această imprimantă în folderul Printers (Imprimante) din sistemul dvs. Pentru a afișa folderul Printers (Imprimante), faceți clic pe Start de pe desktopul Windows, selectați Settings (Setări), apoi faceți clic pe Printers (Imprimante).

Nume port
Dialogul Port Name (Nume port) apare numai în Windows NT și în Windows 2000. Acest dialog apare numai dacă opțiunea Use default port name (Utilizare nume port implicit) nu este bifată în dialogul Set Network Communication Mode (Setare mod comunicație în rețea) și dacă este selectat modul de comunicație IP.

Puteți să specificați numele portului de rețea care urmează să fie creat pentru imprimanta în curs de instalare. Numele portului se utilizează pentru a identifica portul în cadrul proprietăților imprimantei.

Numele de porturi valide au lungimea de maxim 63 de caractere și constau din orice caractere. Numele de port trebuie să fie unic pe PC-ul dvs. Numele de port apare pe ecranul de rezumat și pe pagina de testare.

Începutul documentului

## -O-

Începutul documentului

## -P-

Parolă Jetdirect
O parolă Jetdirect este atribuită de un administrator de rețea pentru a restricționa accesul la parametrii de configurare de pe serverul de imprimare HP Jetdirect. Parolele Jetdirect se atribuie prin utilizarea unei aplicații de gestionare a rețelei (precum HP Web Jetadmin) sau a altor instrumente.

Partajare imprimantă
Partajarea imprimantei permite altor utilizatori din rețea să imprime la această imprimantă prin acest computer. Acest utilitar de instalare acceptă partajarea imprimantei numai pe sisteme Windows 2000 și Windows NT 4.0. Serviciul de server trebuie să fie activat pe sistem pentru partajarea imprimantei. Este necesar să selectați una din următoarele opțiuni:

- Nu este partajată: Selectați această opțiune pentru a configura acest computer pentru imprimare peer-to-peer dacă nu doriți ca alți utilizatori din rețea să acceseze imprimanta prin acest computer.
- Partajată ca:: Selectați această opțiune pentru a configura acest computer ca server pentru imprimare client-server. Clienților de rețea li se va permite să trimită lucrări de imprimare la imprimantă prin acest computer.

PING
Packet Internet Groper (Detector de pachete pe Internet). PING este un instrument util cu care se determină dacă o anumită adresă IP este accesibilă. El acționează trimițând un pachet la adresa specificată și așteptând un răspuns. PING se utilizează în principal pentru depanarea conexiunilor de Internet. Multe utilitare PING sunt disponibile pentru computerele personale în mod gratuit (freeware) sau în regim de partajare (shareware).

Profil wireless
Un profil wireless este o colecție de setări pentru rețeaua fără fir (wireless), care se aplică la o anumită rețea fără fir. De exemplu, o placă de rețea LAN fără fir poate avea un profil pentru o rețea de la domiciliu și un alt profil pentru o rețea de la birou. Când instalați un dispozitiv într-o rețea, asigurați-vă că ați selectat profilul corespunzător.

Punct de acces fără fir (Wireless Access Point - WAP)
Un punct de acces fără fir (Wireless Access Point WAP) este un dispozitiv prin care dispozitivele dintr-o rețea fără fir (de exemplu, computerele și imprimantele) comunică reciproc. Un WAP este denumit și stație de bază.

Începutul documentului

## -Q-

Începutul documentului

## -R-

Resetare la rece
Înainte de o resetare la rece se recomandă să imprimați o pagină de testare pentru imprimantă și pentru serverul de imprimare Jetdirect.
Pentru a reseta serverele de imprimare externe HP Jetdirect la setările implicite de fabrică, deconectați cablul de alimentare, apoi apăsați butonul Test de pe serverul de imprimare în timp ce îi conectați din nou cablul de alimentare. Așteptați să se reinițializeze serverul de imprimare.
Pentru a reseta serverele de imprimare interne HP Jetdirect, efectuați o resetare la rece a imprimantei (sau a dispozitivului All-in-One) și așteptați să se reinițializeze serverul de imprimare. (Pentru majoritatea modelelor de imprimante HP LaserJet, apăsați butonul Start de pe panoul de control al imprimantei în timp de porniți alimentarea. Pentru alte imprimante, consultați manualele acestora.)
ATENȚIE: Prin resetarea imprimantei se pot șterge toate setările imprimantei.

Rețea ad-hoc (Rețea dispozitiv-la-dispozitiv)
O rețea dispozitiv-la-dispozitiv constă din 2 sau mai multe dispozitive fără fir care se conectează fără a utiliza o stație de bază sau punct de acces fără fir (WAP) centralizat.

Rețea dispozitiv-la-dispozitiv (Ad-hoc)
O rețea dispozitiv-la-dispozitiv constă din 2 sau mai multe dispozitive fără fir care se conectează fără a utiliza o stație de bază sau punct de acces fără fir (WAP) centralizat.

Performanțele acestor tipuri de rețele pot să scadă dacă în rețea sunt mai mult de șase dispozitive.

Rețea fără fir (Infrastructură)
O rețea fără fir constă din dispozitive care se conectează utilizând o stație de bază sau punct de acces fără fir (WAP) centralizat pentru a utiliza servicii comerciale sau publice.

Rețea locală
O rețea locală este o rețea care nu se extinde dincolo de rutere sau de gateway-uri. În cazul în care computerul și imprimanta dvs. (sau dispozitivul All-in-One) sunt conectate la o rețea locală, ele sunt conectate la același segment de cablu de rețea.

Rețea peer-to-peer
Vezi Rețea dispozitiv-la-dispozitiv.

Ruter
Pentru o rețea fără fir, consultați Punct de acces fără fir (Wireless Access Point - WAP).

Începutul documentului

## -S-

Server de imprimare
Vezi Server de imprimare HP Jetdirect.

Server de imprimare HP Jetdirect
Serverele de imprimare HP Jetdirect sunt accesorii de rețea Hewlett-Packard care conectează imprimantele direct la o rețea. Conexiunile directe la rețea permit flexibilitatea locului de amplasare și obținerea performanțelor maxime ale imprimantei (sau a dispozitivului All-in-One).
Plăcile se server de imprimare HP Jetdirect interne se utilizează cu imprimantele HP care au sloturi de intrare/ieșire. Unele servere de imprimare HP Jetdirect externe se pot utiliza cu aproape orice imprimantă care are un port paralel, în timp ce alte servere de imprimare HP Jetdirect se pot utiliza cu aproape orice imprimantă cu un port USB. Ambele tipuri de servere de imprimare acceptă toate topologiile și protocoalele de rețea uzuale.

Server de imprimare Jetdirect
Vezi Server de imprimare HP Jetdirect.

Server de nume
Un server de nume este un computer din rețea care este utilizat pentru a asocia (sau a determina legătura dintre) numele de gazde (nume de computere sau de servere de imprimare) și adresele IP. Un server DNS (Domain Name System Sistem de nume de domenii) și un server WINS (Windows Internet Name Service Serviciu de nume de Internet din Windows) sunt exemple de servere de nume.

Setări implicite de fabrică, HP Jetdirect
Vezi Resetare la rece.

Subrețea
O porțiune dintr-o rețea care partajează o componentă cu adresă comună. În rețelele TCP/IP, subrețelele sunt definite ca totalitatea dispozitivelor ale căror adrese IP au același prefix. De exemplu, toate dispozitivele ale căror adrese IP încep cu 100.100.100. vor face parte din aceeași subrețea. Divizarea unei rețele în subrețele este utilă atât din motive de securitate, cât și de performanță. Rețelele IP se divizează prin utilizarea unei măști de subrețea.

Începutul documentului

## -T-

Începutul documentului

## -U-

Începutul documentului

## -V-

Începutul documentului

## -W-

WEP
Standardul de securitate original utilizat în rețele Wi-Fi pentru criptarea traficului în rețele fără fir. WEP asigură securitatea prin criptarea datelor trimise prin unde radio de la un dispozitiv fără fir la alt dispozitiv fără fir, făcând datele neinteligibile pentru cei ce le-ar putea intercepta în mod neautorizat. Numai dispozitivele care partajează aceleași setări WEP ca și imprimanta vor avea posibilitatea să comunice cu imprimanta.

WPA-Personal (Acces Wi-Fi protejat)
Un standard de securitate îmbunătățit pentru rețele Wi-Fi, care asigură protecția puternică a datelor și controlul accesului în rețea.

Începutul documentului

## -X-

Începutul documentului

## -Y-

Începutul documentului

## -Z-

Începutul documentului