### Fundne printere

Skærmbilledet Fundne printere giver dig mulighed for at vælge en printer, der er fundet på det lokale netværk, eller at få yderligere opsætningsmuligheder for installation af netværk, USB eller parallelt forbundne printere.

- Installer en funden netværksprinter. Vælg den ønskede printer i listen over alle printerne (eller MFP-enheder), der er fundet på det lokale netværk og klik på Næste. Klik på knappen Søg igen for at udføre endnu en søgning efter printere på netværket.
- Hjælp mig med at finde min printer. Vælg denne mulighed, hvis din ønskede netværksprinter ikke er på listen, eller hvis du ønsker at installere en printer, der skal tilsluttes direkte til din computer ved hjælp af et USB-kabel eller et parallelt kabel. For netværksprintere vil denne valgmulighed give dig yderligere søgeindstillinger, som f.eks. søgning efter en printer ved hjælp af IP-adresse.

Bemærk: Du finder oplysninger om, hvordan du opsætter printere, der ikke befinder sig på det lokale netværk, under Tilføjelse af printere på store IP-netværk.

Printere på listen identificeres ved hjælp af følgende felter. Hardwareadressen er nok den nemmeste måde at identificere printeren på:

Model | Identificerer printermodellen (f.eks. HP LaserJet 5000-serien). Ukendt vises, hvis modellen ikke kunne identificeres, printeren er slukket eller hvis der ikke er tilsluttet nogen printer. For HP Jetdirect eksterne printerservere vises følgende, hvis der er tilsluttet en printer, men den ikke kunne identificeres:

- Parallel: Centronics Printer
- USB (envejs): Ydre envejsenhed
- USB (flervejs): Ydre flervejsenhed

Hardwareadresse | Kaldes også en stationadresse eller en MAC-adresse. Identificerer entydigt en enhed på det lokale netværk. Der kan være føjet et portnummer (Port 1, Port 2, Port 3) til HP printere og HP Jetdirect eksterne printerserver med flere printerporte. Denne adresse står på listen på printerserverens konfigurationsside (testside).
IP-adresse | (Internet Protocol) Identificerer entydigt en enhed på et TCP/IP-netværk og tildeles af en netværksadministrator. Både IPv4- og IPv6-adresser vises på denne liste. Hvis en printer har flere adresser, vil den blive vist en gang for hver adresse, så du kan vælge, hvilken interface du vil bruge.

Bemærk: Når en HP Jetdirect printerserver tændes og ikke bliver konfigureret med en gyldig IP-adresse indenfor to minutter, vil den automatisk få tildelt enten en auto-IP-adresse (169.254.x.x) eller en standard-IP-adresse (192.0.0.192). HP anbefaler, at standard-IP-adressen ændres. Hvis der er flere printere med samme standardadresse, skal du kontrollere hardwareadressen for at identificere den rigtige printer.

IP-værtsnavn | Et IP-værtsnavn er et nemt (eller nemt identificérbart) navn, der kan bruges i stedet for printerens IP-adresse. Det kan bruges, når en navneserver på netværket er blevet opsat til at knytte værtsnavne sammen med deres respektive IP-adresser. Hvis et værtsnavn er blevet tildelt og konfigureret på pritneren (f.eks. printer1.marketing.com), kan du angive værtsnavnet, så printeren kan identificeres.

Bemærk: Hvis en indtastning i et felt er forkortet, og du gerne vil se hele indholdet af feltet, skal du ændre feltbredden. Du kan ændre størrelsen ved at placere markøren på kanten af feltoverskriften og derefter klikke og trække.

Du finder en vejledning i, hvordan du udskriver en netværkskonfigurationsside, i den dokumentation, der fulgte med printeren.

Hvis en valgt printer er beskyttet af et SNMP-gruppenavn eller en Jetdirect-adgangskode, vil du blive bedt om at angive gruppenavnet eller adgangskoden.

#### Yderligere oplysninger:

Ordliste over netværksprinterudtryk