### Добавяне на принтери в големи IP мрежи

Ако добавяте принтери (или многофункционални устройства) през маршрутизатор (рутер) или мрежов шлюз (т. е. не във вашата локална мрежа), разпознаването на принтерите с тази помощна програма може да бъде трудно:

- Маршрутизаторите може да не препращат хардуерния адрес, MAC адреса или адреса на станцията на принтера.
- Ако имате няколко нови принтера в локалната мрежа, ползването на IP адреса по подразбиране (192.0.0.192) за разпознаване на принтера не гарантира, че ще бъде избран точният принтер. Проверете хардуерния адрес, за да разпознаете точния принтер.

За да използвате тази помощна програма за инсталиране на принтер, направете следното:

1. Направете едно от следните неща:
   - Физически преместете принтера в локалната мрежа на вашия компютър или
   - Ползвайте тази помощна програма на компютър, свързан към локалната мрежа на вашия принтер.
2. Разпознайте принтера с тази помощна програма и конфигурирайте IP параметрите, които съответстват на окончателното положение на принтера в мрежата. Ако трябва да намерите MAC адреса, можете да го направите, като отпечатате страница с настройките (пробна) (или от принтера, или от външен принтерен сървър), за да бъдете сигурни, че избирате точния MAC или хардуерен адрес.
3. Ако е необходимо, върнете принтера (или външния принтерен сървър HP Jetdirect) в окончателното му положение в мрежата.
4. За да инсталирате този принтер на други компютри, направете едно от следните неща:
   - За други компютри или сървъри, които ще печатат направо на този принтер, ползвайте тази помощна програма, за да конфигурирате всеки компютър или сървър или
   - За Windows клиенти, които ще печатат на този принтер през споделена система, ползвайте помощната програма „Добавяне на принтер“ в папката „Принтери“ или споделена програма за инсталиране на принтер, създадена за този принтер.

#### За повече информация:

Речник на термините в мрежовия печат