### Atrasts ugunsmūris

Lai Windows ugunsmūris netraucētu saziņu, instalēšanas programma pēc Microsoft specifikācijām pati pievieno sevi ugunsmūra lietojumprogrammu izņēmumu sarakstam. Tas instalēšanas programmai ļauj tīklā sazināties ar printeriem, lai tos instalētu.

Noklikšķiniet uz Tālāk, lai tīklā meklētu printerus un turpinātu instalēšanu. Vai arī noklikšķiniet uz Atcelt, lai izietu no instalēšanas programmas.

Ja ir iespējots ugunsmūris (piemēram, ZoneAlarm©, BlackICE©, Sygate Security Agent©, Norton Personal Firewall© u.c.), ugunsmūra atspējošanas norādījumus skatiet ugunsmūra piegādātāja dokumentācijā.

Ja atspējojat programmatūras ugunsmūri, HP iesaka datorā instalēt:

- aparatūras ierīci, kas nodrošina ugunsmūra aizsardzību starp internetu un datoru, piemēram, vārteju;
- atjauninātu vīrusu noteikšanas programmu.

Lai iegūtu vispārīgu informāciju par saziņas traucējummeklēšanu, lūdzu, skatiet printera dokumentāciju un apmeklējiet atbalsta Web vietu http://www.hp.com/support.

Ugunsmūri bieži izraisa saziņas problēmas. Ja ugunsmūris ir iespējots datorā, kas ir pievienots tīklam, var rasties šādas problēmas:

Programmatūras instalēšanas laikā:

- HP printera instalēšanas programma nevar atrast HP printeri tīklā. Tiks parādīts kļūdas paziņojums, ka uzstādīšanas programma tīklā nevar atrast printerus. Lai novērstu šo problēmu, īslaicīgi atspējojiet ugunsmūri, līdz tiek instalēta HP printera programmatūra. Ugunsmūra atspējošanas norādījumus skatiet ugunsmūra piegādātāja dokumentācijā.

Pēc programmatūras instalēšanas:

- Ja HP printera IP adrese tiek mainīta, dators nevarēs sazināties ar HP printeri. Neviens drukāšanas, skenēšanas, datora faksa sūtīšanas un attēlu pārsūtīšanas darbs netiks izpildīts, un izstrādājuma statusā tiks norādīts, ka HP printeris nav pievienots. Mājas tīkla vidē IP adrese reizēm var mainīties. Ja programmatūras ugunsmūris nav iespējots, jaunā adrese tiek sūtīta uz datoru, kas ļauj datoram un HP printerim turpināt sazināties. Lai novērstu šo problēmu, atspējojiet ugunsmūri vai, ja esat pieredzējis lietotājs un pārzināt tīklošanu, varat tā vietā izvēlieties izmantot statisku IP adresi. Lai skatītu ieteikumus par to, kā konfigurēt printeri ar statisku IP adresi, apmeklējiet HP Web vietu http://www.hp.com/support.
- Nevar izmantot daudzfunkciju ierīces atmiņas kartes slotus, lai pārsūtītu failus uz datoru. Tas ir tādēļ, ka foto kartē esošie dati nav pieejami no kartēta tīkla diska vai attēla pārsūtīšanas programmatūras.

Lai iegūtu papildinformāciju par ugunsmūriem, apmeklējiet HP Web vietu.

Kā atspējot Windows ugunsmūri sistēmā Windows Vista:

1. Noklikšķiniet uz Start (Sākt) > Network (Tīkls).
2. Ar peles labo pogu noklikšķiniet uz Network (Tīkls) un atlasiet Properties (Rekvizīti).
3. Kreisajā apakšējā stūrī noklikšķiniet uz Windows Firewall (Windows ugunsmūris).
4. Atlasiet Turn Windows Firewall on/off (Ieslēgt/izslēgt Windows ugunsmūri).
5. Dialogā Lietotāja piekļuves vadība atlasiet Continue (Turpināt).
6. Atlasiet opciju Off (Izslēgts), lai atspējotu ugunsmūri, un pēc tam noklikšķiniet uz OK (Labi). Windows ugunsmūris ir atspējots.

Kā atspējot interneta savienojuma ugunsmūri (Internet Connection Firewall ICF) sistēmā Windows XP:

1. Uzdevumjoslā ekrāna apakšā noklikšķiniet uz Start (Sākt) un pēc tam uz Control Panel (Vadības panelis).
2. Noklikšķiniet uz kategorijas Network and Internet Connections (Tīkla un interneta savienojumi). (Ja Network and Internet Connections (Tīkla un interneta savienojumi) nav redzams, vadības paneļa loga kreisās puses sadaļā Control Panel (Vadības panelis) noklikšķiniet uz Switch to Category View (Pārslēgties uz kategoriju skatu).)
3. Noklikšķiniet uz Network Connections (Tīkla savienojumi).
4. Ar peles labo pogu noklikšķiniet uz savienojuma, ko izmantot savienojumam ar internetu Dial-up (Iezvane), LAN (LAN) vai High-Speed Internet (Ātras darbības internets) , un pēc tam kontekstizvēlnē noklikšķiniet uz Properties (Rekvizīti).
5. Cilnes Advanced (Papildu) sadaļā Internet Connection Firewall (Interneta savienojuma ugunsmūris) notīriet atlasi vai atspējojiet Protect my computer or network (Aizsargāt datoru un tīklu) un pēc tam noklikšķiniet uz OK (Labi). Windows XP ugunsmūris ir atspējots.
6. Uzstādīšanas vednī noklikšķiniet uz Next (Tālāk), lai turpinātu printera instalēšanu.
7. Lai iespējotu Internet Connection Firewall (Interneta savienojuma ugunsmūris), kad printeris ir instalēts, izpildiet iepriekš minētās darbības līdz opcijai Protect my computer or network (Aizsargāt datoru un tīklu). Pēc tam atkārtoti atlasiet opciju Protect my computer or network (Aizsargāt datoru un tīklu).

Piezīme. Noteikti iespējojiet Windows ugunsmūri, kad instalācija ir pabeigta.