### Prepoznavanje pisača

Ako program za postavljanje nije mogao otkriti pisač na mreži, provjerite sljedeće:

- Pobrinite se da pisač bude pravilno povezan i uključen.
- Provjerite je li na računalu omogućen vatrozid. Ako je na računalu omogućen vatrozid, ovo bi moglo sprječavati program za instaliranje u prepoznavanju pisača. Privremeno onemogućite vatrozid na osobnom računalu, prije nego što nastavite s instaliranjem. Ako imate omogućen vatrozid (kao što je ZoneAlarm©, BlackICE©,itd.), pogledajte dokumentaciju dobavljača vatrozida. HP izričito preporučuje da na računalo instalirate sljedeće: (1) Hardverski uređaj koji omogućuje zaštitu vatrozidom između interneta i računala, kao što je pristupnik i (2) ažurirani program za otkrivanje virusa.

Više informacija o vatrozidovima

Kad provjerite gornje stavke, odaberite jednu do navedenih metoda za pronalaženje pisača:

- Odaberite s popisa pronađenih pisača. Možete odabrati s popisa dostupnih pisača pronađenih na lokalnoj mreži. Kad kliknete Dalje, uslužni program pretražuje mrežne pisače i prikazuje ih na popisu. Zatim možete odabrati željeni pisač s popisa.
- Odredite pisač prema adresi. Određeni pisač možete pronaći po njegovoj adresi. Kad kliknete Dalje, od vas se traži da prepoznate pisač po njegovoj LAN hardverskoj adresi, IP adresi ili IP nazivu glavnog računala.
- Unesite postavke pisača koji nije na mreži. Ovu mogućnost odaberite ako konfigurirate priključak pisača koji nije povezan na mrežu. Više informacija o ovoj mogućnosti potražite u dokumentaciji koju ste dobili s pisačem.

#### Da biste saznali više:

Rječnik termina mrežnog ispisa