HP LaserJet Professional P1100/P1560/P1600 printerserien
Bemærkninger vedr. installation

Udgave 1, 3/2009

INDHOLD

I. INDLEDNING. 2

FORMÅLET MED DETTE DOKUMENT. 2

HVEM HAR BRUG FOR DENNE SOFTWARE? 3

OVERSIGT OVER KOMPONENTERNE I PRINTERSYSTEMET. 3

Komponenter i slutbrugersoftwaren til 3CD-installation

Komponenter i slutbrugersoftwaren til HP Smart Install

Adobe Acrobat Reader 4

Dokumentation til enheden. 4

Afinstallation 5

II. KENDTE PROBLEMER OG LØSNINGER. 5

Generelt 5

Opgradering af Windows. 7

Andre programmer. 7

LØSTE PROBLEMER. 8

III. INSTRUKTIONER TIL INSTALLATION. 8

INSTALLATION AF SOFTWARE PÅ WINDOWS MED HP SMART INSTALL - ANBEFALET INSTALLATIONSMETODE

INSTALLATION AF SOFTWARE VED HJÆLP AF HP SMART INSTALL OVER NETVÆRKET.

INSTALLATION AF SOFTWARE PÅ WINDOWS med CD-ROM.

Installation af printersystem fra en cd-rom. 8

YDERLIGERE VEJLEDNING TIL INSTALLATION AF HP LASERJET P1100W PRINTERSERIEN. 8. 8

DEAKTIVER HP SMART INSTALL FOR AT BRUGE ANDEN DRIVER END VÆRTSBASERET

DEAKTIVER HP SMART INSTALL PÅ NETVÆRKSPRODUKTER

INSTALLATION VIA TILFØJ PRINTER

PCL5e

XPS

AFINSTALLATION. 8

Start af afinstalleringsprogrammet 8 for HP LaserJet Professional P1100 printerserien

Start af afinstalleringsprogrammet 8 for HP LaserJet Professional P1100 printerserien

IV. TEKNISK ASSISTANCE. 9

KUNDESUPPORT. 9

WEB. 9

HP-SOFTWARE- OG -SUPPORTTJENESTER – YDERLIGERE OPLYSNINGER. 9

V. JURIDISKE ERKLÆRINGER. 9

OPLYSNINGER OM VAREMÆRKER. 9

GARANTI OG COPYRIGHT. 9

Garanti. 9

Copyright 9

Bemærkning om Open Source

# I. INDLEDNING

## FORMÅLET MED DETTE DOKUMENT

Dette dokument indeholder specifikke instruktioner til installationen og andre oplysninger, du bør læse, før du installerer og bruger printersystemet. Denne HP LaserJet-software fungerer med følgende operativsystemer:

· Windows XP (32-bit og 64-bit)

· Windows Server 2003 (32-bit og 64-bit)

· Windows Vista ((32-bit og 64-bit)

· Windows Server 2008 (32-bit og 64-bit)

Bemærk: Denne HP LaserJet-software understøtter ikke Windows 95, Windows 98, Windows ME, Windows NT, Windows 2000 og Windows Server 2000.

Instruktioner til installation af andre systemer findes i de tilknyttede bemærkninger vedr. installation, readme-filer eller andre produktoplysninger for det pågældende system.

Denne fil indeholder specifikke oplysninger om installation, kompatibilitet og fejlfinding. Yderligere oplysninger om enheds- og driverfunktioner finder du i brugervejledningen til enheden og i den online-hjælp, der leveres sammen med de enkelte softwarekomponenter.

## HVEM HAR BRUG FOR DENNE SOFTWARE?

Alle brugere har brug for softwaren til dette printersystem for at kunne betjene printerne i HP LaserJet Professional P1100/P1560/P1600 printerserien.

## OVERSIGT OVER KOMPONENTERNE I PRINTERSYSTEMET

Cd-rom'en indeholder software til IBM-kompatible computersystemer og Apple Macintosh (og kompatible systemer). Yderligere oplysninger om en bestemt driver eller softwarekomponent finder du i den online-hjælp, der hører til produktet.

### Komponenter i slutbrugersoftwaren til CD-installation

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet Professional P1100/P1560/P1600 printerseriens værtsbaserede printerdriver

Nogle drivere til denne enhed kan downloades fra internettet. Det drejer sig om følgende drivere:

· PCL5 universel printerdriver til Windows (kun til P1600 printerserien)

· HP LaserJet Professional P1100/P1560/P1600 printerseriens XPS-printerdriver

#### Softwareprogrammer

· Vejledning til HP LaserJet

· Brugervejledning (Windows Hjælp-format)

· Køb HP forbrugsvarer

· HP Customer Participation Program (kundedeltagelsesprogram)

### Komponenter i slutbrugersoftwaren til HP Smart Install

#### Drivere

En driver er software, der giver softwareprogrammer adgang til enhedsfunktionerne. Du skal normalt installere drivere til hver enkelt enhed. Den software-cd-rom til printersystemet, der fulgte med enheden, indeholder følgende drivere til Windows:

· HP LaserJet Professional P1100/P1560/P1600 printerseriens værtsbaserede printerdriver

Nogle drivere til denne enhed kan downloades fra internettet. Det drejer sig om følgende drivere:

· HP PCL5-driver til universel udskrivning (kun til P1600 printerserien)

· HP LaserJet Professional P1100/P1560/P1600 printerseriens XPS-printerdriver

#### Softwareprogrammer

· Vejledning til HP LaserJet

Yderligere drivere kan leveres fra din Hewlett-Packard-forhandler eller fra online-kilder. Yderligere oplysninger om, hvordan du finder drivere og anden HP software, finder du i afsnittet "TEKNISK ASSISTANCE" i dette dokument eller i brugervejledningen til enheden.

### Adobe Acrobat Reader

Den nyeste version af Acrobat Reader findes på Adobes websted på http://www.adobe.com/.

### Enhedsdokumentation

Følgende dokumenter findes på software-cd-rom'en til printersystemet:

#### HP LaserJet Professional P1100 printerserien

· Dokument: Brugervejledning til HP LaserJet Professional P1100 printerserien
Filnavn: LJP1100_use.chm

Sti: <CD-ROM-drev>:\<Sprog>\MANUALS\ LJP1100_use.chm

· Dokument: Bemærkninger vedr. installation af HP LaserJet Professional P1100/P1560/P1600 printerserien
Filnavn: Installnotes.htm
Sti: <CD-ROM-drev>:\<Sprog>\Installnotes.htm

#### HP LaserJet Professional P1560/P1600 printerserien

· Dokument: Brugervejledning til HP LaserJet Professional P1560/1600 printerserien
Filnavn: LJP1560-LJP1600_use.chm

Sti: <CD-ROM-drev>:\<Sprog>\MANUALS\ LJP1560-LJP1600_use.chm

· Dokument: Bemærkninger vedr. installation af HP LaserJet Professional P1100/P1560/P1600 printerserien
Filnavn: Installnotes.htm
Sti: <CD-ROM-drev>:\<Sprog>\Installnotes.htm

### Afinstallation

Afinstallationsprogrammet giver dig mulighed for at fjerne komponenterne i HP -printersystemet til Windows. Yderligere oplysninger finder du i afsnittet "Afinstallation".

# II. KENDTE PROBLEMER OG LØSNINGER

### Generelt

· Visse højhastigheds-USB 2.0-kort leveres med ikke-signerede drivere til værtskontrolenheder. Hvis du har købt et USB 2.0-tilføjelseskort, og du har en ikke-signeret driver, kan der opstå problemer med installation af driveren eller kommunikationsproblemer mellem enheden og HP-softwaren. Det anbefales, at du altid bruger en Microsoft WHQL-certificeret værtskontrolenhedsdriver sammen med USB-hardwaren.

· Pakker med Plug and Play-printerdrivere findes på internettet på følgende webadresser:

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

· Funktionaliteten kan være begrænset på systemer, der kun opfylder mindstekrav til system. Brug af mange billeder eller videoer kræver et system, der opfylder de anbefalede systemkrav for at opnå tilfredsstillende ydeevne og stabilitet.

· Fejlfinding af opsætning og installation

Hvis enheden ikke kan genkendes:

- Kontroller, at kablet er et højhastigheds-USB 2.0-kompatibelt kabel.
- Kontroller, at kablet er sat rigtigt i. Tag USB-kablet ud, se på enden kablet, og kontroller, at det passer til mønsteret på USB-porten. Sørg for, at det ikke sidder på hovedet. Sæt den ene ende af USB-kablet helt ind i USB-porten på HP-enheden, og sæt den anden ende i et stik bag på computeren.
- Kontroller, at periferiudstyret er tændt. Periferiudstyret kan ikke genkendes, hvis der ikke er tændt for strømmen.
- Kontroller, at USB-kablet ikke er længere end to meter (6,5 ft).
- Kontroller, at USB-porten er aktiveret. Nogle pc'er leveres med deaktiverede USB-porte.

### Opgradering af Windows

· HP anbefaler, at du afinstallerer HP-enheder, før du opgraderer til en nyere understøttet version af Windows. Når du opgraderer fra Windows XP til Windows Vista, skal du f.eks. afinstallere din HP-enhed ved hjælp af Afinstalleringsprogrammet eller Tilføj/Fjern-programmer og derefter opgradere til det nye operativsystem. Når opgraderingen af operativsystemet er fuldført, skal du geninstallere HP-enheden ved hjælp af den nyeste software fra den følgende URL-adresse:

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

### Andre programmer

· Microsoft Notesblok viser ikke komprimerede JPEG-filer, der er indeholdt i en RTF-fil. Hvis du vil have vist disse filer, skal du bruge et andet program, f.eks. Microsoft Word.

Du kan hente en opdateret liste over kendte problemer i HP LaserJet-printersystemsoftwaren på supportsiderne for HP LaserJet Professional P1100/P1560/P1600 printerserien på følgende webadresser:

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

## LØSTE PROBLEMER

Du kan hente en opdateret liste over løste problemer i HP LaserJet-printersystemsoftwaren på supportsiderne for HP LaserJet Professional P1100/P1560/P1600 printerserien på følgende webadresser:

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

Brug linket til "Vis vejledninger" eller "Readme-filen" , der findes på siden til download af driveren for det operativsystem og den driverversion, du vil bruge.

# III. INSTRUKTIONER TIL INSTALLATION

Når du arbejder i et Windows-miljø, registrerer opsætnings- eller installationssoftwaren på cd-rom'en versionen af og sproget på det operativsystem, du kører.

## INSTALLATION AF SOFTWARE PÅ WINDOWS med HP Smart Install - ANBEFALET installationsmetode

BEMÆRK: Du skal have administratorrettigheder for at kunne installere printersystemet på et Windows XP- eller Windows Vista-operativsystem.

1. Slut et USB-kabel til computeren og printeren.

2. HP Smart Install-programmet bør starte automatisk. Hvis HP Smart Install ikke er startet i løbet af 30 sekunder, skal du udføre trin 3-5.

3. Vælg Kør i menuen Start på proceslinjen.

4. Klik på Gennemse. Et nyt CD-ROM-drev ved navn HP Smart Install vil være tilgængeligt. Gennemse, til du finder dette drev.

5. Vælg filen SISetup.EXE, klik på Åbn, og klik derefter på OK.

6. Følg instruktionerne.

## Installation af SOFTWARE ved hjælp af HP Smart Install over netværket

1. Åbn en webbrowser og indtast IP-adressen for enheden i browserens adresselinje.

2. Klik på fanen HP Smart Install.

3. Klik på knappen Download.

4. Følg instruktionerne.

## INSTALLATION AF SOFTWARE PÅ WINDOWS med CD-ROM

BEMÆRK: Du skal have administratorrettigheder for at kunne installere printersystemet på et Windows XP- eller Windows Vista-operativsystem.

### Installation af printersystemet fra CD-ROM

1. Undlad at slutte USB/parallel-kablet til computersystemet.

2. Luk alle programmer.

3. Indsæt cd-rom'en.

4. Hvis installationsprogrammet til HP -printersystemet ikke er startet i løbet af 30 sekunder, skal du udføre trin 5-7.

5. Vælg Kør i menuen Start på proceslinjen.

6. Søg efter rodbiblioteket på cd-rom-drevet.

7. Vælg filen Setup.EXE, klik på Åbn, og klik derefter på OK.

8. Følg instruktionerne.

## Yderligere vejledning til installation af HP Laserjet P1100w printerserien.

HP LaserJet Professional P1100w printerserien understøtter Wi-Fi 802.11 b/g. Sørg for, at din trådløse router eller dit adgangspunkt er korrekt indstillet, før du begynder at installere printeren. Det er en god ide at have konfigurationen til dit trådløse netværk ved hånden, hvis du får brug for oplysningerne.

## Deaktiver HP Smart Install for at bruge anden driver end værtsbaseret

Hvis du vil bruge en anden driver via USB end den værtsbaserede standarddriver, som følger med HP Smart Install og CD'en (f.eks. PCL5E eller XPS), skal du først deaktivere HP Smart Install på computeren eller printeren.

1. Slut USB-kablet til computeren og printeren.

2. HP Smart Install-programmet bør starte automatisk. Afslut dette program uden at installere den værtsbaserede driver.

3. Indsæt CD-ROM'en

4. Installationsprogrammet bør starte automatisk. Afslut dette program uden at installere den værtsbaserede driver.

5. Gennemse, indtil du finder mappen UTIL på CD'en.

6. Vælg filen HPSmartInstallConfig.EXE, klik på Åbn, og klik derefter på OK.

7. Der vil være to indstillinger i dette hjælpeprogram. Den ene vil deaktivere HP Smart Install på computeren, den vil stadig køre, hvis printeren er tilsluttet andre computere. Den anden vil deaktivere HP Smart Install på printeren. Hvis du vælger denne indstilling, vil printeren ikke køre HP Smart Install på nogen computer, medmindre programmet genaktiveres ved hjælp af dette hjælpeprogram.

## Deaktiver HP Smart Install på netværksprodukter

HP Smart Install kan deaktiveres på netværksprintere, hvis administratoren ønsker det.

1. Åbn en webbrowser og indtast IP-adressen for enheden i browserens adresselinje.

2. Klik på fanen Indstillinger.

3. Klik på menuen Printerindstillinger.

4. Hvis du vil deaktivere HP Smart Install via USB, skal du sætte indstillingen Aktiver USB HP Smart Install til Nej.

5. Hvis du vil deaktivere HP Smart Install via netværk, skal du sætte downloadindstillingen Vis HP Smart Install til Nej.

## Installation via Tilføj printer

HP LaserJet printeren kan også installeres via Microsofts funktion Tilføj printer i mappen Printere. Denne funktion kaldes også Guiden Tilføj printer. Oplysningerne i funktionen kan variere lidt, afhængigt af hvilken version af Windows, du har. Hvis du vil installere via APW, skal du først deaktivere HP Smart Install ved hjælp af ovenstående vejledning.

WinXP APW-installation

1. Kontroller, at HP LaserJet P1100/P1560/P1600 printerserien ikke er sat til og ikke er tilsluttet computeren.

2. I menuen Start peger du på Kontrolpanel, og derefter klikker du på Printere og faxenheder.

3. Klik på Tilføj printer, og derefter klikker du på Næste i skærmbilledet “Velkommen til Guiden Tilføj printer”.

4. Følg vejledningen på skærmen.

5. Når der spørges, om produktet er en lokal printer eller en netværksprinter, vælger du lokal printer (dette er standardmarkeringen). Fjern markeringen i afkrydsningsfeltet Find og installér min Plug and Play-printer automatisk. Tryk på Næste.

6a. Hvis du installerer via USB og ikke før har installeret en printer fra HP LaserJet P1100/P1560/P1600 printerserien, er der ikke installeret en USB-port endnu. Dette er helt normalt. Vælg LPT1: og klik på Næste.

6b. Hvis du installerer via USB og tidligere har installeret og tilsluttet en printer fra HP LaserJet P1100/P1560/P1600 printerserien, er der installeret en USB-port. Vælg denne USB-port og klik på Næste

Bemærk: Kontroller, at du har sluttet HP LaserJet P1100/P1560/P1600 printerserien til den samme fysiske USB-port, som du tidligere havde den tilsluttet til.

7. Vælg ”Har diskette” og angiv derefter, hvor driveren til HP LaserJet P1100/P1560/P1600 printerserien skal installeres.

8. Hvis der vises flere valgmuligheder, vælger du din printermodel og klikker på Næste.

9. Følg vejledningen på skærmen.

10. Når du bliver bedt om at tilslutte printeren, skal du sætte kablet i og slutte HP LaserJet P1100/P1560/P1600 printerserien til din computer.

Bemærk: Hvis du på dette tidspunkt ikke bliver bedt om at tilslutte HP LaserJet P1100/P1560/P1600 printerserien, skal du sætte kablet i og slutte den til din computer, når installationen er færdig.

11. Følg vejledningen på skærmen, indtil installationen er færdig.

Når installationen er færdig, har du måske oprettet to kopier af printerdriveren. Hvis dette er tilfældet, skal du slette den, der er oprettet først. Den vil typisk have samme navn som din printermodel. For at kontrollere hvor mange drivere, der er oprettet, og slette den første, skal du gøre som følger:

1. I menuen Start peger du på Indstillinger, og derefter klikker du på Printere.

2. Hvis du både har "HP LaserJet P1100/P1560/P1600 serien" og "HP LaserJet P1100/P1560/P1600 serien (Copy 2)", skal du ikke slette “Copy 2”-versionen. I stedet skal du slette den først oprettede driver med navnet "HP LaserJet P1100/P1560/P1600 serien".

Du er nu klar til at udskrive via driveren ”HP LaserJet P1100/P1560/P1600 serien (Copy 2)”.

## Udskrivning med PCL5e

PCL5e understøttes kun på HP LaserJet Professional P1600 printerserien.

PCL5e-driveren ligger på internettet på følgende webadresse:

http://www.hp.com/support/LJP1600series

## Udskrivning med XPS

XPS-driveren findes på den software-cd, som du fik leveret sammen med din printer, samt på internettet på følgende webadresse:

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

Brug guiden Tilføj printer for at installere XPS-driveren.

## AFINSTALLATION

Når et printersystem er installeret, skal du bruge afinstallationsprogrammet til at fjerne alle komponenter i HP -printersystemet.

### Start af afinstalleringsprogrammet for HP LaserJet Professional P1100 printerserien

1. I menuen Start i programgruppen HP LaserJet Professional P1100 serien klikker du på afinstalleringsikonet.

2. Printersystemet hjælper dig med at fjerne alle printersystemets komponenter.

### Start af afinstalleringsprogrammet for HP LaserJet Professional P1560/P1600 printerserien

1. I menuen Start i programgruppen HP LaserJet Professional P1560-P1600 serien klikker du på afinstalleringsikonet.

2. Printersystemet hjælper dig med at fjerne alle printersystemets komponenter.

# IV. TEKNISK ASSISTANCE

Nogle af følgende tjenester leveres kun i USA. Tjenester, der svarer til tjenesterne herunder, er tilgængelige i andre lande/områder. Se brugervejledningen til enheden eller indlægget i kassen, eller kontakt din lokale autoriserede HP-forhandler.

## KUNDESUPPORT

Se brugervejledningen til enheden eller indlægget i kassen, eller kontakt din lokale autoriserede HP-forhandler.

## INTERNET

Gå til en af følgende URL-adresser for at få teknisk onlinesupport:
http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

### HP-SOFTWARE- OG -SUPPORTTJENESTER – YDERLIGERE OPLYSNINGER

Se brugervejledningen til enheden for at få anvist andre metoder til, hvordan du kan hente oplysninger om software og support, f.eks. distributionscentre for printerdrivere, andre onlinetjenester, faxtjenester og anden onlinesupport.

# V. JURIDISKE ERKLÆRINGER

## OPLYSNINGER OM VAREMÆRKER

Adobe ®, Acrobat ® og Adobe ® PostScript ® 3(TM) er varemærker tilhørende Adobe Systems Incorporated.

Microsoft ®, Windows ®, Windows NT ® og Windows ® XP er amerikansk registrerede varemærker tilhørende Microsoft Corp.

UNIX ® er et registreret varemærke tilhørende Open Group.

## GARANTI OG COPYRIGHT

### Garanti

I brugervejledningen til enheden kan du se hele garantien og alle supportoplysninger.

### Copyright

© 2008 Copyright Hewlett-Packard Development Company, L.P.

Reproduktion, tilpasning eller oversættelse er, uden forudgående skriftlig tilladelse, forbudt for så vidt det ikke er udtrykkeligt tilladt i henhold til loven om ophavsret.

Oplysningerne heri kan ændres uden forudgående varsel.

De eneste garantier, der ydes for HP-produkter og -tjenester, er anført i de udtrykkelige erklæringer om begrænset garanti, der følger med sådanne produkter og tjenester. Intet heri skal fortolkes som en yderligere garanti. HP er ikke ansvarlig for tekniske eller redaktionelle fejl eller udeladelser heri.

### Bemærkning om Open Source

Implementeringen af den trådløse WPA Supplicant firmware anvendte kilder fra WPA Supplicant, hvor copyright (c) 2003-2005 indehaves af Jouni Malinen [jkmaline@cc.hut.fi] og bidragsydere
Videredistribuering og brug i kilde- og binærform, med eller uden justeringer, er tilladt under forudsætning af, at følgende betingelser overholdes:
- Videredistribuering af kildekode skal bibeholde ovennævnte meddelelse om copyright, denne liste over betingelser og den følgende ansvarsfraskrivelse.
- Videredistribuering i binærform skal gengive ovennævnte meddelelse om copyright, denne liste over betingelser og den følgende ansvarsfraskrivelse i dokumentationen og/eller andet materiale, der følger med distributionen.
- Hverken navnet på ejeren eller navnene på bidragsyderne må anvendes til at støtte eller markedsføre produkter, som er afledt af denne software, uden udtrykkelig forudgående skriftlig tilladelse.