Contracte de llicència d'usuari final
++++++++++++++++++++

LLEGIU DETINGUDAMENT ABANS DE FER SERVIR AQUEST PRODUCTE DE 
PROGRAMARI: Aquest contracte de llicència d'usuari final ("CLUF") 
és un contracte entre (a) l'usuari (persona física o entitat a la 
qual representa) i (b) Hewlett-Packard Company ("HP") que regula 
l'ús del producte de programari ("programari"). Aquest CLUF no és 
aplicable si ja hi ha un altre contracte de llicència entre 
l'usuari i HP o els seus proveïdors de programari, inclosos els 
contractes de llicència de la documentació en línia. El terme 
"programari" pot incloure (i) suports associats, (ii) una guia de 
l'usuari i altres materials impresos, i (iii) documentació "en 
línia" o electrònica (anomenada, de forma genèrica, "documentació 
de l'usuari").

ELS DRETS PER AL PROGRAMARI S'OFEREIXEN NOMÉS SI L'USUARI ACCEPTA 
TOTS ELS TERMES I CONDICIONS D'AQUEST CLUF. SI INSTAL•LEU, 
COPIEU, BAIXEU O FEU SERVIR DE QUALSEVOL ALTRA MANERA EL 
PROGRAMARI, QUEDEU OBLIGATS A ACCEPTAR AQUEST CLUF. SI NO 
L'ACCEPTEU, NO INSTAL•LEU, BAIXEU NI FEU SERVIR DE CAP ALTRA 
MANERA EL PROGRAMARI. SI HEU ADQUIRIT EL PROGRAMARI PERÒ NO ESTEU 
D'ACORD AMB ELS TERMES D'AQUEST CLUF, TORNEU EL PROGRAMARI AL 
LLOC ON EL VAU COMPRAR ABANS DE 14 DIES PER TAL D'OBTENIR UN 
REEMBORSAMENT DEL PREU DE COMPRA; SI EL PROGRAMARI S'INSTAL•LA EN 
O ES FA SERVIR MITJANÇANT UN ALTRE PRODUCTE D'HP, PODEU TORNAR EL 
PRODUCTE COMPLET SENSE UTILITZAR.

1. PROGRAMARI DE TERCERS. El programari pot incloure, a més del 
programari propietat d'HP ("programari d'HP"), programari amb 
llicències de tercers ("programari de tercers" i "llicència de 
tercers"). Qualsevol programari de tercers s'atorga amb una 
llicència subjecta als termes i condicions de la llicència de 
tercers corresponent. Normalment, la llicència de tercers 
s'inclou en un fitxer anomenat license.txt; si no la trobeu, 
poseu-vos en contacte amb el servei d'assistència d'HP. Si les 
llicències de tercers inclouen llicències que estipulen la 
disponibilitat del codi font (com ara la Llicència Pública 
General de GNU) i el codi font corresponent no està inclòs en el 
programari, consulteu les pàgines d'assistència del producte al 
lloc web d'HP (hp.com) per saber com podeu obtenir aquest codi 
font.

2. DRETS DE LLICÈNCIA. Si compliu tots els termes i condicions 
d'aquest CLUF, tindreu els drets següents:

a. Ús. HP us atorga una llicència per a la utilització d'una 
còpia d'aquest programari d'HP. "Ús" significa instal•lar, 
copiar, emmagatzemar, carregar, executar, visualitzar o fer 
servir de qualsevol altra manera el programari d'HP. No podeu 
modificar el programari d'HP ni inhabilitar-ne cap característica 
de llicència o control. Si HP proporciona aquest programari per 
utilitzar-lo amb un producte de tractament d'imatges o 
d'impressió (per exemple, si el programari és un controlador 
d'impressora, microprogramari o un complement), el programari 
d'HP només es podrà fer servir amb aquest producte ("producte 
d'HP"). La documentació de l'usuari pot contenir restriccions 
addicionals quant a l'ús. No es poden separar parts components 
del programari d'HP per al seu ús. L'usuari no té permís per 
distribuir el programari d'HP.

b. Còpia. El dret a copiar significa que l'usuari pot fer còpies 
de seguretat o arxivament del programari d'HP, sempre que cada 
còpia contingui tots els avisos de propietat originals del 
programari d'HP i es faci servir només amb finalitats de còpia de 
seguretat.

3. ACTUALITZACIONS. Per poder fer servir el programari d'HP 
proporcionat per HP com a actualització o suplement (de forma 
genèrica, "actualització"), primer cal obtenir la llicència per 
al programari d'HP original identificat per HP com a apte per a 
l'actualització. En la mesura en què l'actualització substitueix 
el programari d'HP original, ja no podreu fer servir aquest 
programari d'HP. Aquest CLUF s'aplica a cada actualització, a no 
ser que HP especifiqui uns altres termes amb l'actualització. 
En cas de conflicte entre aquest CLUF i aquests altres termes, 
prevaldran els altres termes.

4. TRANSFERÈNCIA.

a. Transferència a tercers. L'usuari final inicial del programari 
d'HP pot fer una única transferència del programari d'HP a un 
altre usuari final. Tota transferència inclourà totes les parts 
components, suports, documentació de l'usuari, aquest CLUF i, si 
és el cas, el certificat d'autenticitat. La transferència no pot 
ser una transferència indirecta, com ara una remesa. Abans de la 
transferència, l'usuari final que rebrà el programari transferit 
haurà d'acceptar aquest CLUF. Un cop transferit el programari 
d'HP, la vostra llicència quedarà anul•lada automàticament.

b. Restriccions. No està permès llogar, arrendar o prestar el 
programari d'HP ni fer-lo servir amb finalitats d'ús comercial 
en règim de temps compartit o per a ús intern de l'organització. 
No està permès atorgar subllicències, assignar ni transferir de cap 
altra manera el programari d'HP, excepte en els casos indicats 
específicament en aquest CLUF.

5. DRETS DE PROPIETAT. HP o els seus proveïdors tenen tots 
els drets de propietat intel•lectual d'aquest programari 
i documentació de l'usuari, i aquests drets estan protegits 
per la llei, incloses les lleis aplicables de copyright, secret 
comercial, patents i marques comercials. Queda prohibit eliminar 
del programari qualsevol informació relativa a la identificació 
del producte, avisos de copyright o restriccions de propietat.

6. LIMITACIÓ DE L'ENGINYERIA INVERSA. No es poden utilitzar 
tècniques d'enginyeria inversa, descompilar ni desassemblar el 
programari d'HP, excepte i fins on ho permeti la llei aplicable.

7. CONSENTIMENT DE L'ÚS DE DADES. HP i les seves filials poden 
recopilar i utilitzar informació tècnica proporcionada per 
l'usuari relativa a (i) l'ús del programari o el producte d'HP 
o (ii) la provisió de serveis d'assistència relacionats amb el 
programari o el producte d'HP. Tota aquesta informació estarà 
regulada per l'estratègia de privadesa d'HP. HP no farà servir 
aquesta informació per identificar l'usuari, a no ser que sigui 
necessari per tal de millorar-ne l'ús o proporcionar serveis 
d'assistència.

8. LIMITACIÓ DE RESPONSABILITAT. Amb independència dels danys en 
què l'usuari pugui incórrer, tota la responsabilitat d'HP i els 
seus proveïdors establerta en aquest CLUF com a únic recurs es 
limitarà a l'import pagat per l'usuari pel producte o 5 USD 
(l'import més gran dels dos). MENTRE HO PERMETI LA LEGISLACIÓ 
APLICABLE, NI HP NI ELS SEUS PROVEÏDORS NO SERAN RESPONSABLES EN 
CAP CAS DELS DANYS ESPECIALS, ACCIDENTALS, INDIRECTES O 
CONSEQÜENCIALS (INCLOSA LA PÈRDUA DE BENEFICIS O DADES, 
INTERRUPCIÓ DEL NEGOCI, DANYS PERSONALS O PÈRDUA DE PRIVACITAT) 
RELACIONATS AMB L'ÚS O IMPOSSIBILITAT D'UTILITZAR EL PROGRAMARI, 
ENCARA QUE HP O QUALSEVOL PROVEÏDOR HAGIN ESTAT AVISATS DE LA 
POSSIBILITAT D'AQUESTS DANYS I ENCARA QUE EL RECURS INDICAT 
ANTERIORMENT NO COMPLEIXI LA SEVA FINALITAT ESSENCIAL. Alguns 
estats o jurisdiccions no permeten l'exclusió o la limitació dels 
danys accidentals o conseqüencials, per la qual cosa pot ser que 
la limitació o l'exclusió anteriors no siguin aplicables en el 
vostre cas.

9. CLIENTS DEL GOVERN DELS EUA. Per a les organitzacions del 
Govern dels EUA i en virtut, per tant, de la legislació aplicable 
(FAR 12.211 i FAR 12.212), el programari comercial, la 
documentació del programari i la informació tècnica per a 
articles comercials es lliuren sota llicència segons el contracte 
de llicència comercial d'HP corresponent.

10. CONFORMITAT AMB LES LLEIS D'EXPORTACIÓ. L'usuari complirà 
totes les lleis, normes i regulacions (i) aplicables a 
l'exportació o importació del programari o (ii) que limiten l'ús 
del programari, incloses les restriccions per a la proliferació 
d'armes nuclears, químiques o biològiques.

11. DRETS RESERVATS. HP i els seus proveïdors es reserven tots 
els drets no atorgats explícitament a l'usuari en aquest CLUF.

(c) 2007 Hewlett-Packard Development Company, L.P.

Rev. 11/06
