HP LaserJet Professional P1100/P1560/P1600 -tulostinsarjan
asennusohjeet

Ensimmäinen painos, 3/2009

SISÄLLYS

I. JOHDANTO 2

TÄMÄN ASIAKIRJAN TARKOITUS. 2

KUKA TARVITSEE TÄTÄ OHJELMISTOA?. 3

TULOSTUSJÄRJESTELMÄN OSIEN YLEISKATSAUS. 3

Loppukäyttäjän ohjelmisto-osat 3CD-levy-asennuksessa

Loppukäyttäjän ohjelmisto-osat HP Smart -asennuksessa

Adobe Acrobat Reader 4

Laitteen käyttöohjeet. 4

Asennuksen poistaminen 5

II. TUNNETUT ONGELMAT JA NIIDEN RATKAISEMINEN. 5

Yleistä 5

Windowsin päivittäminen. 7

Muut sovellukset. 7

KORJATUT ONGELMAT. 8

III. ASENNUSOHJEET. 8

OHJELMISTON ASENTAMINEN WINDOWS-KÄYTTÖJÄRJESTELMÄÄN KÄYTTÄMÄLLÄ HP SMART -ASENNUSTA – SUOSITELTAVA ASENNUSMENETELMÄ

OHJELMISTON ASENTAMINEN KÄYTTÄMÄLLÄ HP SMART -ASENNUSTA VERKON KAUTTA.

OHJELMISTON ASENTAMINEN WINDOWS-KÄYTTÖJÄRJESTELMÄÄN CD-LEVYLTÄ.

Tulostusjärjestelmän asentaminen CD-levyltä.. 8

HP LASERJET P1100W -TULOSTINSARJAN LISÄASENNUSOHJEET. 8. 8

HP SMART -ASENNUKSEN POISTAMINEN KÄYTÖSTÄ MUUN KUIN PALVELINPOHJAISEN OHJAIMEN KÄYTTÖÄ VARTEN

HP SMART -ASENNUKSEN POISTAMINEN KÄYTÖSTÄ VERKKOTUOTTEISTA

ASENTAMINEN LISÄÄ TULOSTIN -TOIMINNOLLA

PCL5e

XPS

ASENNUKSEN POISTO-OHJELMA. 8

HP LaserJet Professional P1100 -tulostinsarjan Asennuksen poisto-ohjelman 8 käynnistäminen

HP LaserJet Professional P1100 -tulostinsarjan Asennuksen poisto-ohjelman 8 käynnistäminen

IV. TEKNINEN TUKI. 9

ASIAKASTUKI. 9

INTERNET. 9

HP:N OHJELMISTO- JA TUKIPALVELUT - LISÄTIETOJA. 9

V. LAKITIEDOT. 9

TAVARAMERKKITIEDOT. 9

TAKUU JA TEKIJÄNOIKEUSTIEDOT. 9

Takuu. 9

Tekijänoikeudet 9

Avoimen lähdekoodin ilmoitus

# I. JOHDANTO

## TÄMÄN ASIAKIRJAN TARKOITUS

Tässä asiakirjassa on asennusohjeet ja muita tärkeitä tietoja, jotka koskevat tulostusjärjestelmän asennusta ja käyttöä. Tämä HP LaserJet -ohjelmisto toimii seuraavissa käyttöjärjestelmissä:

· Windows XP (32- ja 64-bittinen)

· Windows Server 2003 (32- ja 64-bittinen)

· Windows Vista (32- ja 64-bittinen)

· Windows Server 2008 (32- ja 64-bittinen)

Huomautus: Tämä HP LaserJet -ohjelmisto ei tue Windows 95-, Windows 98-, Windows ME-, Windows NT-, Windows 2000- ja Windows Server 2000 -käyttöjärjestelmiä.

Muiden käyttöjärjestelmien asentamisohjeet ovat näiden järjestelmien asennusohjeissa, Lueminut-tiedostoissa tai muissa tuotetiedoissa.

Tässä tiedostossa on asennukseen, yhteensopivuuteen ja vianmääritykseen liittyviä tietoja. Lisätietoja laitteen ja ohjaimen ominaisuuksista on laitteen käyttöoppaassa sekä ohjelmisto-osien mukana toimitettavissa online-ohjeissa.

## KUKA TARVITSEE TÄTÄ OHJELMISTOA?

Kaikki HP LaserJet Professional P1100/P1560/P1600 -tulostinsarjan käyttäjät tarvitsevat tätä tulostusjärjestelmäohjelmistoa.

## TULOSTUSJÄRJESTELMÄN OSIEN YLEISKATSAUS

CD-levyllä on ohjelmisto IBM-yhteensopiviin tietokonejärjestelmiin sekä Apple Macintosh -järjestelmiin (sekä niiden kanssa yhteensopiviin järjestelmiin). Lisätietoja kustakin ohjaimesta tai ohjelmiston osasta on niiden omissa online-ohjeissa.

### Loppukäyttäjän ohjelmisto-osat CD-levy-asennuksessa

#### Ohjaimet

Ohjain on ohjelmisto, jonka avulla sovellusohjelmat voivat käyttää laitteen ominaisuuksia. Normaalisti jokaiselle laitteelle on asennettava omat ohjaimet. Laitteen mukana toimitetulla tulostusjärjestelmän ohjelmisto-CD-levyllä on seuraavat Windows-ohjaimet:

· HP LaserJet Professional P1100/P1560/P1600 -tulostinsarjan palvelinpohjainen tulostinohjain

Jotkin tämän laitteen ohjaimet voidaan ladata Internetistä. Tällaisia ohjaimia ovat:

· PCL5-yleistulostinohjain Windowsille (vain P1600-tulostinsarjalle)

· HP LaserJet Professional P1100/P1560/P1600 -tulostinsarjan XPS-tulostinohjain

#### Sovellusohjelmat

· HP LaserJet -opas

· Käyttöopas (Windowsin Ohje -muodossa)

· Tilaa HP-tarvikkeita

· HP:n asiakasohjelma

### Loppukäyttäjän ohjelmisto-osat HP Smart -asennuksessa

#### Ohjaimet

Ohjain on ohjelmisto, jonka avulla sovellusohjelmat voivat käyttää laitteen ominaisuuksia. Normaalisti jokaiselle laitteelle on asennettava omat ohjaimet. Laitteen mukana toimitetulla tulostusjärjestelmän ohjelmisto-CD-levyllä on seuraavat Windows-ohjaimet:

· HP LaserJet Professional P1100/P1560/P1600 -tulostinsarjan palvelinpohjainen tulostinohjain

Jotkin tämän laitteen ohjaimet voidaan ladata Internetistä. Tällaisia ohjaimia ovat:

· HP PCL5-yleistulostinohjain (vain P1600-tulostinsarjalle)

· HP LaserJet Professional P1100/P1560/P1600 -tulostinsarjan XPS-tulostinohjain

#### Sovellusohjelmat

· HP LaserJet -opas

Muita ohjaimia voi olla saatavilla Hewlett-Packardin edustajalta tai Internetistä. Lisätietoja ohjainten ja muun HP-ohjelmiston hankkimisesta on tämän asiakirjan kohdassa Tekninen tuki ja laitteen käyttöoppaassa.

### Adobe Acrobat Reader

Acrobat Reader -ohjelman uusin versio on saatavilla Adoben sivustosta osoitteesta http://www.adobe.com/.

### Laitteen käyttöohjeet

Tulostusjärjestelmän ohjelmisto-CD-levyllä on seuraavat asiakirjat:

#### HP LaserJet Professional P1100 -tulostinsarja

Asiakirja: HP LaserJet Professional P1100 -tulostinsarjan käyttöopas
Tiedostonimi: LJP1100_use.chm

Polku: <CD-asema>:\<Kieli>\MANUALS\LJP1100_use.chm

Asiakirja: HP LaserJet Professional P1100/P1560/P1600 -tulostinsarjan asennusohjeet
Tiedostonimi: Installnotes.htm
Polku: <CD-asema>:\<Kieli>\Installnotes.htm

#### HP LaserJet Professional P1560/P1600 -tulostinsarja

Asiakirja: HP LaserJet Professional P1560/1600 -tulostinsarjan käyttöopas
Tiedostonimi: LJP1560-LJP1600_use.chm

Polku: <CD-asema>:\<Kieli>\MANUALS\LJP1560-LJP1600_use.chm

Asiakirja: HP LaserJet Professional P1100/P1560/P1600 -tulostinsarjan asennusohjeet
Tiedostonimi: Installnotes.htm
Polku: <CD-asema>:\<Kieli>\Installnotes.htm

### Asennuksen poistaminen

Asennuksen poisto-ohjelmalla voit poistaa Windowsin HP-tulostusjärjestelmän osia. Lisätietoja on Asennuksen poisto-ohjelma -kohdassa.

# II. TUNNETUT ONGELMAT JA NIIDEN RATKAISEMINEN

### Yleistä

· Tietyt suurinopeuksiset USB 2.0 -kortit toimitetaan allekirjoittamattomien ohjainten kanssa. Jos olet hankkinut USB 2.0 -lisäkortin ja sinulla on allekirjoittamaton ohjain, laitteen ja HP-ohjelmiston välillä on saattanut ilmetä ohjaimen asennusongelmia tai tietoliikennevirheitä. USB-laitteiston kanssa on suositeltavaa käyttää aina Microsoft WHQL -hyväksyttyä ohjainta.

· Plug and Play -tulostusohjainpaketteja on saatavilla Internetistä osoitteesta

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

· Järjestelmässä, joka täyttää vain järjestelmän vähimmäisvaatimukset, saattaa olla käytössä rajalliset toiminnot. Jotta laite toimisi tehokkaasti ja luotettavasti myös useiden kuvien ja videoiden käytön yhteydessä, järjestelmän on oltava suositeltujen järjestelmävaatimusten mukainen.

· Asennuksen vianmääritysohjeita

Jos järjestelmä ei tunnista laitetta

- Tarkista, että käytössä on USB 2.0 High Speed -yhteensopiva kaapeli.
- Tarkista, että kaapeli on kytketty oikein. Irrota USB-kaapeli, tutki kaapelin päätä ja liitä kaapeli sen kuviota vastaavaan USB-porttiin. Tarkista, että kaapeli ei ole väärin päin. Liitä USB-kaapelin toinen pää napakasti HP-laitteen USB-porttiin ja toinen pää tietokoneen takaosaan.
- Tarkista, että oheislaitteeseen on kytketty virta. Järjestelmä ei tunnista oheislaitetta, jos siitä on katkaistu virta.
- Varmista, että USB-kaapelin pituus on enintään kaksi metriä.
- Tarkista, että USB-portti on otettu käyttöön. Jotkin tietokoneet toimitetaan siten, että niiden USB-portit eivät ole käytössä.

### Windowsin päivittäminen

· HP suosittelee HP-laitteiden asennuksen poistamista ennen Windows-käyttöjärjestelmän päivittämistä uudempaan versioon. Jos esimerkiksi päivität Windows XP -järjestelmän Windows Vista -järjestelmäksi, poista HP-laitteen asennus käyttämällä Asennuksen poisto-ohjelmaa tai Lisää tai poista sovellus -toimintoa ja päivitä vasta sitten uusi käyttöjärjestelmä. Kun käyttöjärjestelmäpäivitys on valmis, asenna HP-laite uudelleen käyttämällä uusinta ohjelmistoa, joka on saatavilla osoitteesta

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

### Muut sovellukset

· Microsoft Wordpad ei näytä RTF-tiedostoissa olevia pakattuja JPEG-tiedostoja. Voit tarkastella näitä tiedostoja käyttämällä toista sovellusta, kuten Microsoft Word -ohjelmaa.

Päivitetty luettelo HP LaserJet -tulostusjärjestelmäohjelmiston ongelmista on HP LaserJet Professional P1100/P1560/P1600 -tulostinsarjan laitteen tukisivustoissa osoitteissa

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

## KORJATUT ONGELMAT

Päivitetty luettelo HP LaserJet -tulostusjärjestelmäohjelmiston korjatuista ongelmista on HP LaserJet Professional P1100/P1560/P1600 -tulostinsarjan laitteen tukisivustoissa osoitteissa

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

Saat tietoja käyttöjärjestelmästä ja käytettävästä ohjainversiosta napsauttamalla ohjaimen lataussivun View Directions- tai Readme File -linkkiä.

# III. ASENNUSOHJEET

Kun käytössä on Windows-käyttöjärjestelmä, CD-levyllä oleva asennusohjelmisto tunnistaa käytössä olevan käyttöjärjestelmän version ja kielen.

## OHJELMISTON ASENTAMINEN WINDOWS-KÄYTTÖJÄRJESTELMÄÄN käyttämällä HP Smart -asennusta – SUOSITELTAVA asennusmenetelmä

HUOMAUTUS: Tulostusjärjestelmän asentamiseen Windows XP- tai Windows Vista -käyttöjärjestelmään vaaditaan järjestelmänvalvojan käyttöoikeudet.

1. Liitä USB-kaapeli tietokoneeseen ja tulostimeen.

2. HP Smart -asennusohjelma suoritetaan automaattisesti. Jos HP Smart -asennusohjelma ei käynnisty 30 sekunnissa, suorita vaiheet 3–5.

3. Valitse tehtäväpalkin Käynnistä-valikosta Suorita.

4. Valitse Selaa. Käytettävissä on uusi CD-asema nimeltä HP Smart Install. Etsi tämä asema.

5. Valitse tiedosto SISetup.EXE, napsauta Avaa ja valitse sitten OK.

6. Toimi kehotteiden mukaan.

## OHJELMISTON asentaminen käyttämällä HP Smart -asennusta verkon kautta

1. Kirjoita selaimessa laitteen IP-osoite selaimen osoitekenttään.

2. Napsauta HP Smart Install -välilehteä.

3. Napsauta Download-painiketta.

4. Toimi kehotteiden mukaan.

## OHJELMISTON ASENTAMINEN WINDOWS-KÄYTTÖJÄRJESTELMÄÄN CD-LEVYLTÄ

HUOMAUTUS: Tulostusjärjestelmän asentamiseen Windows XP- tai Windows Vista -käyttöjärjestelmään vaaditaan järjestelmänvalvojan käyttöoikeudet.

### Tulostusjärjestelmän asentaminen CD-levyltä

1. Älä liitä USB- tai rinnakkaiskaapelia tietokonejärjestelmään.

2. Sulje kaikki ohjelmat.

3. Pane CD-levy asemaan.

4. Jos HP-tulostusjärjestelmän asennusohjelma ei käynnisty 30 sekunnissa, suorita vaiheet 5–7.

5. Valitse tehtäväpalkin Käynnistä-valikosta Suorita.

6. Etsi CD-aseman juurihakemisto.

7. Valitse tiedosto Setup.EXE, napsauta Avaa ja valitse sitten OK.

8. Toimi kehotteiden mukaan.

## HP LaserJet P1100w -tulostinsarjan lisäasennusohjeet

HP LaserJet Professional P1100w -tulostinsarjan tulostin tukee 802.11 b/g:n Wi-Fi-yhteyttä. Varmista, että langaton reititin tai liityntäpiste on asennettu, ennen kuin aloitat tulostimen asentamisen. Varmista, että langattoman verkon määritystiedot ovat käytettävissäsi tarvittaessa.

## HP Smart -asennuksen poistaminen käytöstä muun kuin palvelinpohjaisen ohjaimen käyttöä varten

Jos haluat käyttää USB-liitännän kautta muuta kuin HP Smart -asennuksen tai CD-levyn sisältämää palvelinpohjaista ohjainta (esim. PCL5E- tai XPS-ohjainta), HP Smart -asennus on ensin poistettava käytöstä tietokoneesta tai tulostimesta.

1. Liitä USB-kaapeli tietokoneeseen ja tulostimeen.

2. HP Smart -asennusohjelma suoritetaan automaattisesti. Lopeta ohjelma asentamatta palvelinpohjaista ohjainta.

3. Pane CD-levy asemaan.

4. Asennusohjelma suoritetaan automaattisesti. Lopeta ohjelma asentamatta palvelinpohjaista ohjainta.

5. Etsi CD-levyllä oleva UTIL-hakemisto.

6. Valitse tiedosto HPSmartInstallConfig.EXE, napsauta Avaa ja valitse sitten OK.

7. Tässä apuohjelmassa on kaksi vaihtoehtoa. Toinen poistaa HP Smart -asennuksen käytöstä tietokoneesta. Asennus kuitenkin suoritetaan, jos tulostin liitetään muihin tietokoneisiin. Toinen vaihtoehto poistaa HP Smart -asennuksen käytöstä tulostimesta. Jos tämä vaihtoehto valitaan, tulostin ei suorita HP Smart -asennusta millään tietokoneella, ellei sitä oteta uudelleen käyttöön tämän apuohjelman avulla.

## HP Smart -asennuksen poistaminen käytöstä verkkotuotteista

HP Smart -asennus voidaan poistaa käytöstä verkkotulostimista, jos järjestelmänvalvoja sitä vaatii.

1. Kirjoita selaimessa laitteen IP-osoite selaimen osoitekenttään.

2. Napsauta Asetukset-välilehteä.

3. Napsauta Tulostusasetukset-valikkoa.

4. Jos haluat poistaa käytöstä HP Smart -asennuksen USB-portin kautta, määritä Ota käyttöön USB HP Smart -asennus -asetuksen arvoksi Ei.

5. Jos haluat poistaa käytöstä HP Smart -asennuksen verkon kautta, määritä Näytä HP Smart -asennuksen lataus -asetuksen arvoksi Ei.

## Asentaminen Lisää tulostin -toiminnolla

Voit asentaa HP LaserJet -tulostimen myös Microsoftin Lisää tulostin -toiminnolla. Toiminto löytyy Tulostimet-kansiosta. Toiminnosta käytetään myös nimitystä Ohjattu tulostimen asennus. Ohjatun tulostimen asennuksen ohjeet vaihtelevat jonkin verran Windowsin eri versioissa. Jos haluat asentaa Ohjatun tulostimen asennuksen avulla, HP Smart -asennus on ensin poistettava käytöstä edellä mainittujen ohjeiden mukaisesti.

WinXP - Ohjattu tulostimen asennus

1. Varmista, ettei HP LaserJet P1100/P1560/P1600 -tulostinsarjan tulostinta ole kytketty pistorasiaan tai tietokoneeseen.

2. Valitse Käynnistä-valikosta Ohjauspaneeli. Valitse sitten Tulostimet ja faksit.

3. Valitse Lisää tulostin ja napsauta sen jälkeen ”Tervetuloa ohjattuun tulostimen asennukseen” -ikkunassa Seuraava.

4. Noudata näyttöön tulevia ohjeita.

5. Kun toiminto kysyy, onko tuote paikallinen tulostin vai verkkotulostin, valitse Paikallinen tulostin (Tämä on oletusvalinta). Poista valintamerkki ruudusta Tunnista ja asenna Plug and Play -tulostin automaattisesti. Paina Seuraava.

6a. Jos asennat tulostimen USB-portin kautta etkä ole aiemmin asentanut HP LaserJet P1100/P1560/P1600 -tulostinsarjan tulostinta, asennettua USB-porttia ei vielä ole. Tämä on normaalia. Valitse LPT1 ja valitse sitten Seuraava.

6b. Jos asennat tulostimen USB-portin kautta ja olet aiemmin asentanut ja kytkenyt HP LaserJet P1100/P1560/P1600 -tulostinsarjan tulostimen, asennettu USB-portti on jo olemassa. Valitse tämä USB-portti ja valitse sitten Seuraava.

Huomautus: Varmista, että liität HP LaserJet P1100/P1560/P1600 -tulostinsarjan tulostimen samaan fyysiseen USB-porttiin, mihin liitit sen aiemminkin.

7. Valitse Levy ja määritä sitten HP LaserJet P1100/P1560/P1600 -sarjan tulostimen asennettavan ohjaimen sijainti.

8. Jos näyttöön tulee useita vaihtoehtoja, valitse tulostimesi malli ja valitse sitten Seuraava.

9. Noudata näyttöön tulevia ohjeita.

10. Kun ohjelma kehottaa liittämään tulostimen, työnnä virtajohto paikalleen ja liitä HP LaserJet P1100/P1560/P1600 -tulostinsarjan tulostin tietokoneeseen.

Huomautus: Jos ohjelma ei vielä kehota liittämään HP LaserJet P1100/P1560/P1600 -tulostinsarjan tulostinta tietokoneeseen, työnnä virtajohto paikalleen ja liitä tulostin tietokoneeseen vasta sitten, kun asennus on valmis.

11. Asenna ohjelmisto näytön ohjeiden mukaisesti.

Kun asennus on valmis, tulostinohjaimesta on saatettu luoda kaksi kopiota. Poista tässä tapauksessa ensimmäiseksi luotu ohjain. Tavallisesti ohjaimen nimi vastaa tulostimen mallia. Tarkasta luotujen ohjaimien lukumäärä ja poista näistä ensimmäinen seuraavasti:

1. Valitse Käynnistä-valikosta Asetukset. Valitse sitten Tulostimet.

2. Jos tietokoneessa on sekä HP LaserJet P1100/P1560/P1600 Series ja HP LaserJet P1100/P1560/P1600 Series (Kopio 2), älä poista ohjainta, jonka nimen perässä lukee teksti Kopio 2. Poista sen sijaan ensimmäisenä luotu ohjain, jonka nimi on HP LaserJet P1100/P1560/P1600 Series.

Voit nyt aloittaa tulostamisen HP LaserJet P1100/P1560/P1600 Series (Kopio 2) -ohjainta käyttämällä.

## Tulostaminen PCL5e-ohjainta käyttämällä

Vain HP LaserJet Professional P1600 -tulostinsarja tukee PCL5e-ohjainta.

PCL5e-ohjain on saatavana osoitteessa

http://www.hp.com/support/LJP1600series

## Tulostaminen XPS-ohjainta käyttämällä

XPS-ohjain on saatavana tulostimen mukana toimitettavalta CD-ohjelmistolevyltä ja osoitteesta

http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

Asenna XPS-ohjain ohjatun tulostimen asennuksen avulla.

## ASENNUKSEN POISTO-OHJELMA

Kun olet asentanut tulostusjärjestelmän, voit poistaa HP tulostusjärjestelmän osia käyttämällä asennuksen poisto-ohjelmaa.

### HP LaserJet Professional P1100 -tulostinsarjan Asennuksen poisto-ohjelman käynnistäminen

1. Napsauta Käynnistä-valikon HP LaserJet Professional P1100 Series -ohjelmaryhmän asennuksen poistokuvaketta.

2. Tulostusjärjestelmä ohjaa kaikkien tulostusjärjestelmän osien poistamisessa.

### HP LaserJet Professional P1560/P1600 -tulostinsarjan Asennuksen poisto-ohjelman käynnistäminen

1. Napsauta Käynnistä-valikon HP LaserJet Professional P1560-P1600 Series -ohjelmaryhmän asennuksen poistokuvaketta.

2. Tulostusjärjestelmä ohjaa kaikkien tulostusjärjestelmän osien poistamisessa.

# IV. TEKNINEN TUKI

Jotkin alla mainituista palveluista ovat tarjolla vain Yhdysvalloissa. Luettelossa mainittuja palveluja vastaavia palveluja on saatavilla myös muissa maissa / muilla alueilla. Lisätietoja on laitteen käyttöoppaassa tai tukilehtisessä. Voit myös ottaa yhteyttä lähimpään valtuutettuun HP-jälleenmyyjään.

## ASIAKASTUKI

Lisätietoja on laitteen käyttöoppaassa tai tukilehtisessä. Voit myös ottaa yhteyttä lähimpään valtuutettuun HP-jälleenmyyjään.

## INTERNET

Käytönaikaista teknistä tukea on saatavilla osoitteissa
http://www.hp.com/support/LJP1100series

http://www.hp.com/support/LJP1560series

http://www.hp.com/support/LJP1600series

### HP:N OHJELMISTO- JA TUKIPALVELUT - LISÄTIETOJA

Katso laitteen käyttöoppaasta lisätietoja ohjelmistojen ja tuotetuen hankintamahdollisuuksista, kuten tulostinohjainten jakelusta, muista Internet-palveluista, faksipalveluista ja muusta Internet-tuesta.

# V. LAKITIEDOT

## TAVARAMERKKITIEDOT

Adobe ®, Acrobat ® ja Adobe ® PostScript ® 3(TM) ovat Systems Incorporatedin tavaramerkkejä.

Microsoft ®, Windows ®, Windows NT ® ja Windows ® XP ovat Microsoft Corporationin Yhdysvalloissa rekisteröimiä tavaramerkkejä.

UNIX ® on Open Group -yhtiön rekisteröimä tavaramerkki.

## TAKUU JA TEKIJÄNOIKEUSTIEDOT

### Takuu

Täydelliset takuu- ja tukitiedot ovat laitteen käyttöoppaassa.

### Tekijänoikeudet

© 2008 Copyright Hewlett-Packard Development Company, L.P.

Tämän materiaalin kopioiminen, sovittaminen tai kääntäminen on kiellettyä, paitsi tekijänoikeuslain sallimilla tavoilla.

Tämän asiakirjan tietoja voidaan muuttaa ilman eri ilmoitusta.

HP-tuotetta koskeva takuu sisältyy tuotekohtaisesti toimitettavaan rajoitetun takuun antavaan takuutodistukseen. Mikään tässä mainittu ei muodosta lisätakuuta. HP ei ole vastuussa tämän aineiston teknisistä tai toimituksellisista virheistä eikä puutteista.

### Avoimen lähdekoodin ilmoitus

Langattoman WPA Supplicant -laiteohjelmiston käyttö, lähteet, jotka on otettu WPA Supplicant -ohjelmasta, jonka tekijänoikeudet 2003–2005 omistaa Jouni Malinen [jkmalinen@cc.hut.fi] ja avustajat
Uudelleenjakelu lähde- ja binaarimuodossa, ilman muutoksia tai muutoksin, sallitaan edellyttäen, että seuraavat ehdot täyttyvät:
– Lähdekoodin uudelleenjakelussa on säilytettävä edellä oleva tekijänoikeutta koskeva huomautus, tämä ehtojen luettelo ja seuraava vastuuvapauslauseke.
– Uudelleenjakelussa binaarimuodossa tulee mukana toimitettavissa asiakirjoissa ja/tai muissa materiaaleissa olla kopio edellä olevasta tekijänoikeutta koskevasta huomautuksesta, tästä ehtojen luettelosta ja seuraavasta vastuuvapauslausekkeesta.
– Omistajan tai avustajien nimiä ei saa käyttää ohjelmistosta johdettujen tuotteiden mainostamisessa ilman aikaisempaa kirjallista lupaa.